De letzti Tag hät de Flo dänn plant. Zerst per Boot (direkt) nach  Chinatown. Zu dem gits nöd viel zverzelle...Hufe chlini Gässli mit viel Kitsch und Krims Krams. Nach eme lange Marsch sind mir dänn ändlich ad Metrostation glangt. Mit dere und em Skytrain sind mir dänn durch die ganz Stadt in Norde ue an berühmte Weekendmarket. 15000 Ständ uf ängstem Ruum und mindestens so viel Lüt händ defür gsorgt, dass mir eus wie zwei Ameisli gfühlt händ. Doch viel Bruchbars häts au det nöd gha - ussert es paar Libli händ mir nüt gfunde.